NÁVRH
UZNESENIE VLÁDY SLOVENSKEJ REPUBLIKY/
č. 
z 24 septembra 2003

k Dodatku k pozícii Slovenskej republiky k Negociačnému mandátu EK k NRP pre vyjednávanie CSF

Číslo materiálu:	              /2003	
Predkladateľ:	minister výstavby a regionálneho rozvoja SR	
Vláda
A.	berie na vedomie
A.1. materiál „Dodatok k pozícii Slovenskej republiky k Negociačnému mandátu EK k NRP pre vyjednávanie CSF“.
B.	schvaľuje
B.1. strategický cieľ NRP pre obdobie 2004-2006 „Zabezpečiť pri rešpektovaní trvalo udržateľného rozvoja taký rast HDP, aby Slovenská republika do roku 2006 dosiahla úroveň 54% z priemeru HDP na obyvateľa (v parite kúpnej sily) v krajinách EÚ 15“.
B.2.  rozdelenie finančných prostriedkov z ERDF v rámci OP ZI v pomere: 182,42 mil. EUR na Prioritu č.1 Dopravná infraštruktúra, 85,27 mil. EUR na Prioritu č. 2 Environmentálna infraštruktúra, 84,178 mil. EUR na Prioritu č. 3 Lokálna infraštruktúra, 4,26 mil. EUR na Technickú pomoc pre prioritu 1, 5,39 mil. EUR na Technickú pomoc pre prioritu 2, 5,396 mil. EUR na Technickú pomoc pre prioritu 3, 6,706 mil. EUR na Technickú pomoc pre CSF.
B.3. prehodnotené finančné prostriedky z fondu EAGGF a ESF do fondu ERDF na základe uznesenia vlády  SR č. 835/2003 vo výške 67,53 mil. EUR do priority 1 Dopravná infraštruktúra, do opatrenia 1.2 Modernizácia a rozvoj cestnej infraštruktúry v OP ZI a vo výške 25,21 mil. EUR do priority 3 Lokálna infraštruktúra, do opatrenia 3.4. Renovácia a rozvoj obcí a zachovanie dedičstva vidieka v OP ZI.
C.	ukladá
ministrovi výstavby a regionálneho rozvoja
ministrovi dopravy, pôšt a telekomunikácií
ministrovi životného prostredia
C.1 prepracovať príslušné časti OP Základná infraštruktúra a  programového doplnku k OP Základná infraštruktúra v súlade s Dodatkom k pozícii Slovenskej republiky k Negociačnému mandátu EK k NRP pre vyjednávanie CSF.

31. októbra 2003
Vykonajú: 
minister výstavby a regionálneho rozvoja
minister dopravy, pôšt a telekomunikácií
minister životného prostredia